Haljand. Udam. Orienditeekond. Eesti mõttelugu 37. Tartu: Ilmamaa, 2001, 448 lk. Kogumik hõlmab Haljand Udami töid alates 1960. aastate keskpaigast kuni pea-  aegu raamatu ilmumiseni välja. Kirjutised on jaotatud kahte tsüklisse.  Esimene osa, Iranica ja Transoxanica koondab peamiselt filoloogilisi ja kirjandusloolisi ar- tikleid; Orientalia ja Philologica sisaldab artikleid nii Idamaade kultuuri kohtalaiemas mõttes kui ka muudest ainevaldkondadest. Lummava sissejuhatuse esitab  Udam oma orienditeekonda üsna mahukas eessõnas "Karategini õhtud". Kuigi autor ise tagasihoidlikult tõdeb, et "selles kogumikus sisalduvad artiklid [- - -] ei moodusta kokku akadeemilist sissejuhatust Oriendi või siis kitsamalt võttes iraani kultuuri  tundmisse", on see raamat igal juhul loetav äärmiselt huvitava vaimse reisikirjana, kust saab ohtralt hästi esitatud teavet, islami kultuuri, selle uurimise meetodi ja ajaloo kohta. Haljand Udam ei varja, vaid tõstab esile oma vaimseid eeskujusid, kelle seas kesksel kohal oli kindlasti René Guénon, ning oma kuuluvust nn traditsionalistidest orientalistide elitaarsesse seltskonda.  Haljand Udamilt on ilmunud veel teinegi kogumik: